ཅེས་སྤྲས་སུ་བྱེད་པའི་སྒོ་ནས་གཞན་རྒྱུད་ལ་གོ་བ་དང་ཡུན་དུ་
གནས་པར་མི་བྱེད་པའི་ཆེད་ཆེར་མི་འཛིན་པ་དང༌། རྙེད་བཀུར་ལ་གདུང་ཞིང་གཅེས་སུ་
འཛིན་པས་ཆོས་ལ་ཆེད་ཆེར་འཛིན་ཀྱང་གཞན་བདག་དང་མཚུངས་པའམ་ལྷག་པས་
བདག་གི་རྙེད་བཀུར་གྱི་བར་ཆད་དུ་འགྱུར་དུ་དོགས་ནས་ཆོས་མི་འཆད་པ་དང༌། རྙེད་
བཀུར་ལ་མ་ཆགས་ཀྱང་སེམས་ཅན་ལ་སྙིང་རྗེ་མེད་པས་ཆོས་མི་འཆད་པ་སྟེ་གསུམ་མོ།།
དབང་ནི་སངས་རྒྱས་ཏེ་སེམས་ཀྱི་དབང་རྣམ་པ་ཐམས་ཅད་ཐོབ་པས་སོ། །དེའི་སྒྲིབ་པ་
གསུམ་ནི་སྒྲིབ་པ་གང་གིས་ཡེ་ཤེས་དང་སྤོང་བ་དང་མཐུ་ཕུན་ཚོགས་ལ་དབང་བྱེད་པ་མི་
ཐོབ་པའི་རྒྱུ་རང་གི་ལྟ་བ་ལ་མཆོག་ཏུ་འཛིན་པ་དང་། མི་དགེ་བའི་བཤེས་གཉེན་ལ་
བརྟེན་པ་ཐེག་ཆེན་འདི་བདུད་ ཀྱིས་སྨྲས་པ་དང་། ངན་སོང་གི་རྒྱུ་སྟེ་སངས་རྒྱས་ཀྱི
གསུང་མིན་ཞེས་རང་ཉིད་སྤོང་ཞིང་གཞན་མོས་པ་བཟློག་པ་དང་། གླེགས་བམ་འཕྱི་
བསྲེག་ཆུར་སྐྱུར་བ་ལ་སོགས་པས་ཆོས་ཉན་པ་དང་མི་ལྡན་པའི་ལུས་ཀྱི་ས་བོན་གསོས་
པའི་རྒྱུ་ལས་ཆོས་ཉན་པ་དང་གཏན་དུ་བྲལ་བའི་ཐོས་པས་ཕོངས་པ་དང་། མ་ཕོངས་
ཀྱང་ཆོས་རྣམ་པར་འབྱེད་མི་ནུས་པས་ཡེ་ཤེས་ཀྱི་ཚོགས་མི་རྫོགས་པའི་ཕྱིར་ཐོས་པ་ཉུང་
བ་དང་། མང་དུ་ཐོས་ཀྱང་འདུན་པ་སོགས་དང་སྤོང་བའི་འདུ་བྱེད་བརྒྱད་གང་རུང་མ་
ཚང་བས་རྡོ་རྗེ་ལྟ་བུ་སོགས་ཏིང་ངེ་འཛིན་སྒོམ་པ་མ་རྫོགས་པ་སྟེ་སྦྱངས་པ་མ་བྱས་པའོ།།
292

དབུས་མཐའ་རྣམ་འབྱེད་ཀྱི་འགྲེལ་པ།
གཉིས་པ་བྱེད་རྒྱུ་བཅུར་འགྱུར་ཚུལ་ནི། སྒྲིབ་པ་འདི་རྣམས་ནི་དགེ་བ་དང་
ལ་སོགས་པས་བྱང་ཆུབ་ལ་སོགས་པ་བཅུའི་དོན་གང་ལ་སྒྲིབ་པ་དེ་ཟློག་ན་དགེ་བ་ལ་
སྦྱོར་བ་ནས་ཏིང་ངེ་འཛིན་སྦྱངས་པ་བྱས་པ་ལ་ཐུག་པ་རྣམས་ནི་བྱེད་རྒྱུ་བཅུར་འགྱུར་ལ།
དེའང་དགེ་སོགས་སྐྱེ་བ་ལ་སོགས་པའི་རྒྱུ་ལ་གེགས་སུ་གྱུར་པ་ན་དགེ་སོགས་ལ་སྒྲིབ་པ་
ཞེས་བྱ་སྟེ། དཔེར་ན་མིག་ཤེས་ཀྱི་རྒྱུ་སྣང་བ་རྩིག་པས་བསྒྲིབས་པ་ན་རྩིག་པས་མིག་
ཤེས་བསྒྲིབས་ཞེས་བརྗོད་པ་བཞིན་ནོ། །དེ་ལ་སྦྱོར་བ་སྐྱེ་མཆེད། ཚུལ་བཞིན་ལ་སྦྱོར་བ་
གསུམ་ཆོས་ཅན། དེ་ལ་དངོས་སུ་སྒྲིབ་པ་གསུམ་གྱི་ནི་དགེ་བ་ལ་བརྒྱུད་ནས་སྒྲིབ་སྟེ།
དགེ་བའི་བྱེད་རྒྱུ་སྟེ་སྐྱེ་མཆེད་ཡིན་པའི་ཕྱིར། མིག་དབང་མིག་ཤེས་ཀྱི་བྱེད་རྒྱུ་ཡིན་པ་
བཞིན་ནོ། །དགེ་བ་བསྐྱེད་པ་ཡིད་ལ་བྱེད་པ་ཚོགས་རྫོགས་པ་གསུམ་ཆོས་ཅན། དེ་ལ་
སྒྲིབ་པས་ནི་བྱང་ཆུབ་དྲི་མེད་དེ་བཞིན་ཉིད་སྐྱེ་བ་མེད་པ་ལ་སྒྲིབ་སྟེ། དེ་བྱང་ཆུབ་ཀྱི་སྐྱེ་
མཆེད་མིན་གྱི་གཏན་དུ་གནས་པར་བྱེད་པའི་རྒྱུ་ཡིན་པའི་ཕྱིར། ཟས་བཞི་སེམས་ཅན་
གྱི་གནས་རྒྱུ་ཡིན་པ་བཞིན་ནོ། །རིགས་དང་བཤེས་གཉེན་ཕུན་ཚོགས་མི་སྐྱོ་བ་གསུམ་
ཆོས་ཅན། དེ་ལ་སྒྲིབ་པས་ནི་དགེ་བའི་རྟེན་ཡང་དག་འཛིན་སེམས་བསྐྱེད་ལ་སྒྲིབ་སྟེ།
དེ་དགེ་བའི་རྟེན་སེམས་བསྐྱེད་ཀྱི་བྱེད་རྒྱུ་ཡིན་པའི་ཕྱིར། སྣོད་ཀྱི་འཇིག་རྟེན་སེམས་ཅན་
གྱི་རྟེན་གྱི་རྒྱུ་ཡིན་པ་བཞིན་ནོ། །སྒྲུབ་པ་དང་ལྡན་པ་སྐྱེ་བོ་རུང་བ་དང་གནོད་པར་མི་
སེམས་པ་དང་འགྲོགས་པ་གསུམ་ཆོས་ཅན། དེ་ལ་སྒྲིབ་པ་ནི་བྱང་སེམས་སུ་ཤེས་པ་ལ་
སྒྲིབ་པ་སྟེ། དེ་བྱང་སེམས་པར་གསལ་བྱེད་ཀྱི་རྒྱུ་ཡིན་པའི་ཕྱིར། གཟུགས་ཀྱི་གསལ་
བྱེད་སྣང་བ་ལྟ་བུའོ། །གནས་ངན་ལེན་དང་སྒྲིབ་གསུམ་མེད་པ་དང་ཤེས་རབ་སྨིན་པ་
གསུམ་ཆོས་ཅན། དེ་ལ་སྒྲིབ་པས་ནི་འཁྲུལ་མེད་ལ་སྒྲིབ་སྟེ། དེ་ནི་སྒྲོ་སྐུར་གྱི་འཁྲུལ་པ་
བཟློག་པར་འགྱུར་བའི་བྱེད་རྒྱུ་ཡིན་པའི་ཕྱིར། མེས་འབྲས་ཅན་གནས་སྐབས་མི་འདྲ་
293

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཆ༽
བར་འགྱུར་བ་བཞིན་ནོ། །ལྷན་སྐྱེས་ཀྱི་གནས་ངན་ལེན་བཅོམ་པ་དང་བརྩོན་འགྲུས་
བག་ཡོད་གསུམ་ཆོས་ཅན། དེ་ལ་སྒྲིབ་པས་ནི་སྒྲིབ་པ་མེད་པ་ལ་སྒྲིབ་སྟེ། སྒྲིབ་པ་དང་
བྲལ་བའི་བྱེད་རྒྱུ་ཡིན་པའི་ཕྱིར། ཟོར་བས་བརྔ་བྱའི་རྩྭ་འབྲལ་བར་བྱེད་པ་བཞིན་ནོ། །
སྲིད་པ་དང་ལོངས་སྤྱོད་ལ་མ་ཆགས་པ་དང་སེམས་མ་ཞུམ་པས་དགེ་བ་སངས་རྒྱས་སུ་
བསྔོ་བ་ཆོས་ཅན། དེ་ ལ་ སྒྲིབ་ པས་ནི་བསྔོ་བ་ལ་སྒྲིབ་སྟེ། དགེ་བ་ བྱང་ཆུབ་ ཀྱི་ རྒྱུར་
བསྒྱུར་བའི་བསྔོ་བའི་རྒྱུ་ཡིན་པའི་ཕྱིར། གསེར་མགར་གྱིས་གསེར་གདུ་བུ་སོགས་སུ་
བསྒྱུར་བ་བཞིན་ནོ། །རྒྱལ་སྲས་ཀྱི་ཡོན་ཏན་ལ་ཡིད་ཆེས་པ་ཐེག་ཆེན་ལ་མོས་པ་དག་
ངེས་དོན་ཁོང་དུ་ཆུད་པ་གསུམ་ཆོས་ཅན། དེ་ལ་སྒྲིབ་པས་ནི་མི་སྐྲག་པ་ལ་སྒྲིབ་སྟེ། དེ་མི་
སྐྲག་པར་ཡིད་ཆེས་པའི་བྱེད་རྒྱུ་ཡིན་པའི་ཕྱིར། དུ་བས་མེ་ཡོད་པར་ཡིད་ཆེས་པར་བྱེད་
པ་བཞིན་ནོ། །ཆོས་ལ་ཆེས་ཆེར་འཛིན་རྙེད་བཀུར་ལ་མི་ལྟ་འགྲོ་ལ་སྙིང་རྗེ་བ་གསུམ་
ཆོས་ཅན། དེ་ལ་སྒྲིབ་པས་ནི་སེར་སྣ་མེད་པ་ལ་སྒྲིབ་སྟེ། དེས་ཆོས་ལ་སེར་སྣ་མེད་པས་
གཞན་ཡིད་ཆེས་པར་བྱེད་པའི་རྒྱུ་ཡིན་པའི་ཕྱིར། གཏན་ཚིགས་དམ་བཅའི་ཡིད་ཆེས་
པར་བྱེད་པའི་བྱེད་རྒྱུ་ཡིན་པ་བཞིན་ནོ། །ཆོས་ཀྱིས་མི་འཕོངས་པ་དང་མང་དུ་ཐོས་པ་
ཏིང་ངེ་འཛིན་སྦྱངས་པ་གསུམ་ཆོས་ཅན། དེ་ལ་སྒྲིབ་པས་ནི་དབང་ལ་སྒྲིབ་སྟེ། དབང་
བྱེད་པ་འཐོབ་པའི་རྒྱུ་ཡིན་པའི་ཕྱིར། ལམ་གྱི་མྱང་འདས་ཐོབ་བྱེད་བཞིན་ནོ། །དེ་དག་
ཀྱང་བསྡུ་ན། བྱེད་རྒྱུ་བཅུ་ནི་སྐྱེ་བ་དང༌། །གནས་པ་བརྟེན་དང་བསྟན་བྱ་དང༌། །འགྱུར་
དང་འབྲས་དང་གཞན་དུ་ཡང་། །ཡིད་ཆེས་གོ་བྱེད་འཐོབ་རྣམས་ལ། །མིག་དང་ཟས་ས་
མར་མེ་དང༌། །མེ་ལ་སོགས་པ་དེ་ཡི་དཔེ། །བཟོ་བ་བཟོ་ཤེས་དུ་བ་དང་། །རྒྱུ་དང་ལམ་
ལས་སོགས་པ་གཞན། །ཞེས་འགྲེལ་པ་ལས་སོ། །
གསུམ་པ་དེའི་གོ་རིམ་ངེས་པའི་རྒྱུ་ནི། བྱང་ཆུབ་འདོད་པས་ཐོག་མར་དགེ་
294

དབུས་མཐའ་རྣམ་འབྱེད་ཀྱི་འགྲེལ་པ།
རྩ་བསྐྱེད། དེ་ནས་བྱང་ཆུབ་ཐོབ་ཅིང་དགེ་རྩ་སྐྱེ་བས་གནས་ནི་སེམས་བསྐྱེད་དང༌། དེའི་
གནས་རྒྱལ་སྲས་དང་། དེས་མཐོང་ལམ་བསྐྱེད་ཅིང་དེ་གོམས་པས་སྒྲིབ་པ་སྤོང་ལ།
དེས་དགེ་རྩ་བྱང་ཆུབ་ཏུ་བསྔོ་ཞིང་དེས་ཐེག་ཆེན་ལ་མི་སྐྲག་ལ། དེས་ཐེག་ཆེན་གྱི་ཡོན་
ཏན་མཐོང་ནས་གཞན་ལ་སྟོན་ཏོ། །དེས་ཡོན་ཏན་སྣ་ཚོགས་ཀྱི་སྟོབས་བསྐྱེད་ནས་མྱུར་
དུ་སངས་རྒྱས་ཐོབ་ནས་ཆོས་ཀུན་ལ་དབང་ཐོབ་པས་གོ་རིམ་དེ་ལྟར་བཞག་གོ །
གསུམ་པ་ལ་གཉིས་ལས། དང་པོ་མདོ་བསྟན་པ་ནི། ཉན་ཐོས་དང་བྱང་
ཆུབ་སེམས་དཔའི་ཐུན་མོང་གི་བསྒྲུབ་བྱ་བྱང་ཆུབ་ཀྱི་ཕྱོགས་དང་། རྒྱལ་སྲས་ཀྱི་ཐུན་
མོང་མིན་པའི་བསྒྲུབ་བྱ་ཕ་རོལ་ཏུ་ཕྱིན་པ་དང༌། ས་བཅུ་ལ་སྒྲིབ་པ་དག་ནི་སྒྲིབ་པ་སྔ་མ་
ལས་གཞན་ཡིན་ཏེ། སྔ་མ་ནི་རྒྱུ་ལ་སྒྲིབ་པའི་སྒོ་ནས་འབྲས་བུ་ལ་སྒྲིབ་པར་བཤད་ལ།
འདིར་འབྲས་བུ་ལ་དངོས་སུ་སྒྲིབ་པས་སམ། ཡང་ན་སྔ་མ་སྦྱོར་བ་མེད་པ་ལ་སོགས་པ་
ལས་གཞི་ལ་མི་མཁས་སོགས་གཞན་ཡིན་ནོ་ཞེས་རིག་པར་བྱའོ། །
གཉིས་པ་རྒྱས་པར་བཤད་པ་ལ་གསུམ་ལས། བྱང་ཆུབ་ཕྱོགས་མཐུན་གྱི་
སྒྲིབ་པ་ནི། བདག་གི་གནས་དང་ལོངས་སྤྱོད་དུ་དང་བདག་ཏུ་དང་བདག་ཉོན་མོངས་པ་
དང་རྣམ་བྱང་དུ་ཞེན་པའི་གཞི་ལུས་ཚོར་སེམས་ཆོས་རྣམས་ཀྱི་རང་གི་མཚན་ཉིད་མི་
གཙང་དུཥྐཁ་མི་རྟག་བདག་མེད་དུ་དང་། སྤྱིའི་མཚན་ཉིད་མི་རྟག་དུཿཁ་སྟོང་པ་བདག་
མེད་དུ་མི་ཤེས་པ་ནི་མི་མཁས་པ་སྟེ། དེ་རྣམས་ནི་དྲན་པ་ཉེར་བཞག་ལ་སྒྲིབ་བོ། །ལེ་ལོ་
སྙོམས་ལས་ཀྱིས་ཡང་དག་སྤོང་བཞི་ལ་སྒྲིབ་སྟེ། དེ་བཞི་བརྩོན་འགྲུས་ཡིན་པས་སོ།།
འདུན་བརྩོན་སེམས་སྤྱོད་པ་དག་ལས་གང་རུང་མ་ཚང་བས་བསྒོམ་པ་མ་རྫོགས་པ་དང༌།
སྤོང་བའི་འདུ་བྱེད་བརྒྱད་མ་ཚང་བ་གཉིས་ཀྱི་ཏིང་ངེ་འཛིན་ཉམས་པ་ལེ་ལོ་དམིགས་པ་
རྗེད་པ་བྱིང་རྒོད་དུ་མི་བྱེད་པ་དང་། འདུ་བྱེད་པའི་ཉེ་ཉོན་ནི་རྫུ་འཕྲུལ་རྐང་པ་ལ་སྒྲིབ་
295

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
க
བོ༑ ༑འཁོར་བ་ལ་སྐྲག་སྟེ་ཐར་པའི་དབང་དུ་བྱས་ནས་དགེ་རྩ་འདུ་བྱེད་པ་དེས་ཐར་པ་
རྙེད་པ་ངེས་པས་ཐར་པ་ཆ་མཐུན་ཏེ། དེ་བསྐྱེད་ན་དད་སོགས་ཀྱིས་དབང་པོའི་མིང་ཐོབ་
ཀྱི་གཞན་དུ་མིན་པས་ཐར་པ་ཆ་མཐུན་མི་བསྐྱེད་པའི་སྲིད་པ་ལ་ཆགས་པ་དང་མྱང་
འདས་ ལ་ འཇིགས་ པའི་ ཉེ་ ཉོན་ ནི་དབང་ པོ་རྣམས་ ལ་ སྒྲིབ་བོ། །དྲོད་རྩེས་ཕྱེ་བའི་
དབང་པོ་ལྔ་པོ་དེ་དག་མ་དད་པ་དང་རྗེད་ངས་གཡེང་བ་འཆལ་ཤེས་ཀྱིས་ཟིལ་གྱིས་
གནོན་ཏེ། ཉམ་ཆུང་བ་ནི་སྟོབས་རྣམས་ལ་སྒྲིབ་སྟེ། དེ་དག་མི་མཐུན་ཕྱོགས་ཐུལ་པའི་
བཟོད་པ་དང་ཆོས་མཆོག་གི་དུས་ན་སྟོབས་ཀྱི་མིང་ཐོབ་པས་སོ། །ལྟ་བ་ལྔ་དང་ཐེ་ཚོམ་
མ་རིག་པ་ལ་སོགས་པ་ཉོན་མོངས་དང་ཉེ་ཉོན་མཚུངས་ལྡན་དང་བཅས་པ་ནི་བྱང་ཆུབ་
ཡན་ལག་བདུན་ལ་སྒྲིབ་སྟེ། བདུན་ནི་མཐོང་ལམ་ལ་བཞག་པའི་ཕྱིར་རོ། །སྒོམ་སྤང་
ཟག་བཅས་ཀྱི་ནུས་པ་ཀུན་གཞི་ལ་གནས་པའི་གནས་ངན་ལེན་གྱི་སྐྱོན་ཆགས་པ་སྟེ།
ཉེས་པ་ནི་ལམ་གྱི་ཡན་ལག་བརྒྱད་ལ་སྒྲིབ་སྟེ། བརྒྱད་པོ་དེ་སྒོམ་ལམ་ལ་བཞག་པའི་
ཕྱིར་རོ། །
གཉིས་པ་ཕརོལ་ཏུ་ཕྱིན་པའི་སྒྲིབ་པ་ནི། སེར་སྣ་སོགས་ཀྱི་ཕར་ཕྱིན་བཅུའི་
འབྲས་བུ་ལ་སྒྲིབ་པས་དེའི་སྒྲིབ་པ་ཞེས་བརྗོད་དེ། སེར་སྣས་ནི་སྦྱིན་པའི་ཕར་ཕྱིན་ལ་
སྒྲིབ་སྟེ། སྦྱིན་པའི་འབྲས་བུ་ནོར་དང་ཡོ་བྱད་མང་བའི་ཕྱུག་པོ་དང་ལོངས་སྤྱོད་དེ་ལ་
དབང་བྱེད་པ་ལ་སྒྲིབ་པས་སོ། །ལུས་ངག་གི་ལས་ངན་པ་འཆལ་ཚུལ་གྱིས་ཚུལ་ཁྲིམས་
ཀྱི་ཕར་ཕྱིན་ལ་སྒྲིབ་སྟེ། ཚུལ་ཁྲིམས་ཀྱི་འབྲས་བུ་མཛེས་པར་འགྲོ་བས་བདེ་འགྲོ་ལྷ་
མིར་འགྲོ་བ་ལ་སྒྲིབ་པའི་ཕྱིར། ཁྲོ་བས་བཟོད་པ་ལ་སྒྲིབ་སྟེ། བཟོད་པའི་འབྲས་བུ་
གནོད་བྱེད་ཀྱི་སེམས་ཅན་ལའང་ཕན་འདོགས་བཞིན་དུ་ཡོངས་སུ་མི་གཏོང་བར་རྗེས་སུ་
འཛིན་པའི་ཕྱིར་དང་། ལེ་ལོས་བརྩོན་འགྲུས་ལ་སྒྲིབ་སྟེ། བརྩོན་འགྲུས་ཀྱི་འབྲས་བུ་
296

དབུས་མཐའ་རྣམ་འབྱེད་ཀྱི་འགྲེལ་པ།
བདག་གཞན་ལ་གནོད་པར་ཞུགས་པའི་ཉེས་པ་རྣམས་འབྲི་བ་སྟེ་སྐྱེས་པ་སྤོང་མ་སྐྱེས
ས་པ་
མི་བསྐྱེད་པ་དང༌། རང་གཞན་ལ་ཕན་པར་ཞུགས་པའི་ཡོན་ཏན་སྐྱེས་པ་རྣམས་ཕྱིར་ཞིང་
འཕེལ་བ་དང་མ་སྐྱེས་པ་དང་བསྐྱེད་པ་ལ་སྒྲིབ་པའི་ཕྱིར་རོ། །གཡེང་བས་བསམ་གཏན་
ལ་སྒྲིབ་སྟེ། བསམ་གཏན་གྱི་འབྲས་བུ་ལ་ཕ་རོལ་གྱི་སེམས་ཀུན་བརྗོད་པ་དང་། རྫུ་
འཕྲུལ་གྱིས་གདུལ་བྱ་བསྟན་པ་ལ་འཛུད་ཅིང་མཐོ་རིས་བྱང་གྲོལ་རྙེད་པ་ལ་སྒྲིབ་པས་
སོ༑ ༑ཉོན་མོངས་ཅན་གྱི་ཤེས་རབ་འཆལ་ཤེས་ཀྱིས་ཤེར་ཕྱིན་ལ་སྒྲིབ་སྟེ། ཤེར་ཕྱིན་གྱི་
འབྲས་བུ་རྗེས་སུ་བསྟན་པའི་ཆོ་འཕྲུལ་གྱིས་གདུལ་བྱ་ཉོན་མོངས་ལས་གྲོལ་བར་བྱེད་
པ་ལ་སྒྲིབ་པའི་ཕྱིར། འཁོར་གསུམ་དུ་འཛིན་པ་བསྔོ་བའི་ཐབས་མི་ཤེས་པས་ཐབས་ཀྱི་
ཕར་ཕྱིན་ལ་སྒྲིབ་སྟེ། ཐབས་ཀྱི་འབྲས་བུ་དགེ་བ་མི་ཟད་པ་ལ་སྒྲིབ་པའི་ཕྱིར་ཏེ། བྱང་
ཆུབ་ཏུ་བསྔོ་བའི་ཐབས་ཀྱིས་དགེ་བ་མི་ཟད་པའི་ཕྱིར་རོ། །སྦྱིན་སོགས་དང་མཐུན་པར་
སྐྱེ་བར་མི་སྨོན་པས་སྨོན་ལམ་ལ་སྒྲིབ་སྟེ། སྨོན་ལམ་གྱི་འབྲས་བུ་ཚེ་རབས་ཀུན་ཏུ་སྐད་
ཅིག་རེ་རེ་ལ་དགེ་བ་རྒྱུན་མི་ཆད་དུ་འབྱུང་བ་ལ་སྒྲིབ་པའི་ཕྱིར་ཏེ། སྨོན་ལམ་གྱི་དབང་
གིས་སྦྱིན་སོགས་རྒྱུན་མི་ཆད་འབྱུང་བའི་སྐྱེ་བ་ཡོངས་སུ་འཛིན་པའི་ཕྱིར། སོ་སོར་མ་
བརྟགས་པ་དང་ བསྒོམ་པ་ ཉམ་ཆུང་བས་སྟོབས་ཀྱི་ཕར་ཕྱིན་ལ་སྒྲིབ་སྟེ། སྟོབས་ཀྱི་
འབྲས་བུ་དགེ་བ་སྐད་ཅིག་རེ་ལ་བར་མ་ཆད་དུ་ངེས་པར་བྱེད་པ་ལ་སྒྲིབ་པའི་ཕྱིར་ཏེ།
བརྩོན་འགྲུས་ཏིང་ངེ་འཛིན་ཤེས་རབ་གསུམ་ལྷན་ཅིག་ཏུ་སྐྱེས་པའི་བརྟན་པ་དང་ལྡན་
པའི་ ཤེས་ རབ་ སོ་སོར་ བརྟགས་ པའི་སྟོབས་དང༌། གོམས་པའི་སྟོབས་ ཀྱིས་སྒྲིབ་མི་
དགོས་པར། སྦྱིན་སོགས་ལ་འཇུག་པའི་བསྒོམ་པའི་སྟོབས་ཀྱིས་སེར་སྣ་ སོགས་མི་
མཐུན་ཕྱོགས་ཀྱིས་ཟིལ་གྱིས་མི་ནོན་པའི་ཕྱིར་རོ། །ཐོས་པའི་དོན་ལ་སྒྲ་ཇི་བཞིན་དུ་སྤྱོད་
པ་དང་ཤེས་རབ་ཆུང་བས་ཡེ་ཤེས་ཀྱི་ཕར་ཕྱིན་ལ་སྒྲིབ་སྟེ། ཡེ་ཤེས་ཀྱི་འབྲས་བུ་བདག་
297

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
སྤྱོད་པ་དང༌།
ཉིད་འཁོར་གྱི་དཀྱིལ་འཁོར་དུ་གནས་ཏེ་ཐེག་ཆེན་གྱི་ཆོས་ཟབ་རྒྱས་རྣམས་ལ་ལོངས་
སྤྲུལ་པ་སྣ་ཚོགས་ཀྱིས་ཆོས་སྟོན་པས་གཞན་སྨིན་པར་བྱེད་པ་ལ་སྒྲིབ་པའི་
ཕྱིར་ཏེ། ཡེ་ཤེས་ཀྱིས་ཐོས་པའི་དོན་སྒྲ་ཇི་བཞིན་མིན་པར་ཁོང་དུ་ཆུད་པའི་ཕྱིར་རོ། །
འདིར་ཕར་ཕྱིན་མིང་དུ་བཅུ་ལ་རྫས་སུ་དྲུག་སྟེ། གཞི་ཤེར་ཕྱིན་ལ་ཕྱེ་བས་སོ།
།དེ་ལ་
ཤེར་ཕྱིན་ནི་འཇིག་རྟེན་ལས་འདས་པའི་མི་རྟོག་ཡེ་ཤེས་ཡིན་ལ།
བཞི་ནི་རྗེས་ཐོབ་དག་
པ་འཇིག་རྟེན་པའི་ཡེ་ཤེས་ཀྱིས་བསྡུས་ལ། ཡེ་ཤེས་ནི་མི་རྟོག་པ་མིན་ཏེ། དེའི་བྱེད་ལས་
གཉིས་པོ་དེ་མཉམ་གཞག་མི་རྟོག་པ་ལ་མེད་པས་སོ། །
གསུམ་པ་ས་བཅུའི་སྒྲིབ་པ་ནི། དེ་ལ་ས་ནི་ཀུན་ཏུ་འགྲོ་བ་ལ་སོགས་པའི་
དོན་ཁོང་དུ་ཆུད་པའི་འཇིག་རྟེན་ལས་འདས་པའི་ཏིང་ངེ་འཛིན་དང་ཤེས་རབ་ཀྱི་གནས་
སྐབས་ཀྱི་ཁྱད་པར་གྱི་བདག་ཉིད་དེ་གོང་ནས་གོང་དུ་ཁྱད་པར་ཅན་རྟོགས་པའི་རྟེན་
དང་། དེ་ལས་སྐྱེས་པའི་ཡོན་ཏན་གྱི་གཞིར་གྱུར་པའི་ཕྱིར། ས་ཞེས་བྱའོ། །དེ་ལས་ཕྱེ་ན།
རབ་ཏུ་དགའ་བ། དྲི་མ་མེད་པ། འོད་བྱེད་པ། འོད་འཕྲོ་བ། སྦྱང་དཀའ་བ། མངོན་དུ་
གྱུར་པ། རིང་དུ་སོང་བ། མི་གཡོ་བ། ལེགས་པའི་བློ་གྲོས། ཆོས་ཀྱི་སྤྲིན་ཏེ་བཅུའོ། །དེ་
ཡང་ས་བཅུ་རྣམས་ཀྱིས་ཀུན་ཏུ་འགྲོ་བ་སོགས་ཆོས་ཀྱི་དབྱིངས་བཅུ་ཁོང་དུ་ཆུད་པ་ལ།
ཉོན་མོངས་ཅན་མིན་པའི་མ་རིག་པ་བཅུ་དང་ཉོན་མོངས་དང་ཉེ་ཉོན་གྱིས་ཀྱང་སྒྲིབ་སྟེ།
དེ་དག་ས་བཅུ་སྐྱེ་བའི་གེགས་བྱེད་པའི་མི་མཐུན་ཕྱོགས་ཡིན་པའི་ཕྱིར་ཏེ། རབ་དགའ་
ལ་མཐོང་ལམ་གྱིས་བདེན་པ་རྣམས་ལ་ལོག་པར་རྟོག་པའི་བག་ལ་ཉལ་ཐམས་ཅ